|  |
| --- |
| Tsiviilasi 2-24-16783  13. detsember 2024 |

Konkurentsiamet

Maksejõuetuse teenistus

**Ettepanek**

Harju Maakohtu menetluses on tsiviilasi 2-24-16783, Osaühing JASMINAL avaldus pankroti väljakuulutamiseks.

PankrS § 30 lg 1 sätestab, et kui võlgnikul ei jätku vara pankrotimenetluse kulude katteks, määrab kohus menetluse raugemise vältimiseks pankrotimenetluse kulude katteks deposiidina selleks ettenähtud kontole makstava summa suuruse ja selle maksmise tähtaja. PankrS § 30 lg 5 sätestab, et kui PankrS § 30 lg 1 nimetatud deposiiti ei maksta, teeb kohus juriidilisest isikust võlgniku puhul maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena ja annab avalduse esitamiseks mõistliku tähtaja. PankrS § 19211 lg 1 kohaselt teeb kohus maksejõuetuse teenistusele vastavalt PankrS § 30 lg 5 või § 158 lg 51 sätestatule ettepaneku pankrotimenetluse läbiviimiseks avaliku uurimisena, kui juriidilisest isikust võlgnikul ei jätku pankrotimenetluse läbiviimiseks raha ja keegi ei ole tasunud § 30 või § 158 lg 6 kohaselt menetluskulude katteks deposiiti.

Kohus määras 27.11.2024 määrusega pankrotimenetluse raugemise vältimiseks pankrotimenetluse kulude katteks kohtu deposiiti makstava summa suuruseks 3000 eurot maksmise tähtpäevaga 11.12.2024. Deposiiti tasutud ei ole.

Ajutise pankrotihalduri hinnangul on võlgniku juhatuse liikme poolt rikutud pankrotiavalduse esitamise kohustust. Võlgnik oleks pidanud esitama pankrotiavalduse juba hiljemalt september 2022, kui jõustus kohtuotsus, millega jäeti võlgniku hagi rahuldamata. Lisaks on ajutine haldur märkinud, et kui tasutakse 27.11.2024 kohtumäärusega määratud deposiit, tuleb pankrotimenetluses kontrollida asjaolusid seoses võimalusega, et võlgniku poolt välismaisele isikule laenu andmises ilma vastusooritust või laenu tagastamist saamata võib olla tegu maksejõuetuse põhjustamisega. Juhul, kui deposiiti ei tasuta, esineb PankrS § 28 alus politseile või prokuratuurile teate esitamiseks.

**Eeltoodust tulenevalt teeb kohus maksejõuetuse teenistusele ettepaneku kohtule avalduse esitamiseks pankrotimenetluse läbiviimiseks avaliku uurimisena. Avalduse esitamise tähtaeg on 13. jaanuar 2025. Põhjendatud vajaduse esinemisel on võimalik taotleda selle tähtaja pikendamist.**

Lugupidamisega

*/allkirjastatud digitaalselt/*

Gerda Johanson

kohtujurist